# name
La Lliçó de Moodle per a l'aprenentatge autònom dels estudiants

# metadata.dc.description.abstract[].value
Els cursos acadèmics 2015/2016 a 2017/2018 hem implementat tres Lliçons de Moodel a l’assignatura de Formació Bàsica “Anatomia Funcional i Embriologia de l’Aparell Locomotor" del Grau de Medicina. A les lliçons es treballen aspectes anatòmic-funcionals a partir de preguntes de diferents tipologia i la retroacció per a les diferents respostes, correctes i incorrectes.
Amb aquesta actuació pretenem estimular l'aprenentatge autònom dels estudiants per a un millor aprofitament de les sessions presencials i aconseguir així una millor construcció del saber. Així mateix, es pretén millorar l'autoavaluació formativa mitjançant el feedback corresponent, per tal d'aprendre dels errors, i desenvolupar la capacitat de raonar, relacionant coneixements adquirits per aconseguir una visió més global en l'àmbit del funcionament del cos humà.
A l’inici i al final de cada lliçó s’ha implementat un breu Qüestionari de Moodle que ens ha permès comparar les puntuacions obtingudes i constatar cert grau de millora del grup després de realitzar les lliçons. S’han incorporat dues preguntes per veure el grau de satisfacció del estudiants pel que fa a la utilitat i a l’interès de les lliçons, obtenint sempre unes valoracions molt positives.
Considerem que s’han aconseguit els objectius marcats i que els estudiants han assolit les competències que ens vam proposar al dissenyar l’experiència.

# metadata.dc.rights[].value
cc by-nc-nd (c) Torres, Begoña et al., 2018

# metadata.dc.title[].value
La Lliçó de Moodle per a l'aprenentatge autònom dels estudiants